MIŠKO KRANJEC (1908-1983)

Miško Kranjec, je bil slovenski pisatelj, novinar in politik. Rodil se je 15.septembra leta 1908, v Veliki Polani na Avstro-Ogrski. Z materjo Mario Pucko in očetom Mihaelom Krajncem, je živel v revni, kmečko-delavski družini.

Po končani osnovni šoli v domačem kraju, je obiskoval gimnazijo v Ljubljani. Že kot gimnazijec je začel pisati in je tako že pri 17. letih objavil svojo prvo črtico. Leta 1930, po končani maturi se je odločil za študij slavistike, a ga je kmalu opustil, saj se je posvetil pisateljevanju in novinarstvu, kaseje pa tudi politiki.

Med drugo svetovno vojno je bil enden izmed organizatorjev odpora proti okupatorju v Prekmurju, ko pa ni mogel delovati več ilegalno pa je odšel med partizane. Po vojni je postal poslanec, največ pa se je zraven pisanja ukvarjal tudi z novinarstvom in založništvom, saj je bil direktor Cankarjeve založbe, Ljubljanskega dnevnika in Slovenskega knjižnega zavoda, delal pa je tudi v uredništvu Ljudske pravice. Zelo pri srcu pa mu je bila tudi Prešernova družba, katere urednik je bil dolga leta. Bil je tudi večkratni predsednik Društva slovenskih pisateljev in član SAZU-ja ( slovenske akademije, znanosti in umetnosti).

Pisal je črtice, socialne povesti, novele in romane s prekmursko kmetsko tematiko, vsega skupaj preko 50 del. Svoje prve novele je zbral v zbirki Sreča na vasi(leta 1933). Njegova znana dela so: *Kapitanovi,Pod zvezdo, Svetlikanje jutra, Povest o dobrih ljudeh, Na valovih Mure, Os življenja* in najbolj znan avtobiografski roman *Strici so mi povedali*, ki ga je napisal leta 1974. Po nekaterih izmed njegovih del pa so posnetu tudi filmi, kot recimo; *Let mrtve ptice, Strici so mi povedali, povest o dobrih ljudeh, Življenje v močvirju,* in druge. Za njegovo pisanje je značilna čustvena navezanost na Prekmursko pokrajino, opevanje značilnosti prekmurske pokrajine ter živo prikazovanje dogodkov in ljudi.
Miško Kranjec je za svoja dela in zasluge prejel številne nagrade med njimi najpomembnejše so; prešernova nagrada, ki jo je prejel kar trikrat, nagrada AVNOJ-a, ter dve Levstikovi nagradi.

Jesen svojega življenja je preživel v kraju Senožeti pri Ljubljani. Pisatelj je umrl 8.junija, Leta 1983 v Ljubljani, pokopan pa je v vasi Velika Polana. V zahvalo za zasluge, ki jih je naredil za domačo vas, in celotno Slovenijo, so po njem imenovali osnovno šolo v Ljubljani, pred njo pa so postavili njegov doprsni kip.

Občina *Dol pri Ljubljani*, kjer je pisatelj ustvarjal zadnjih 10 let, je letos organizirala slovestnost ob 100-letnici rojstva Miška Krajnca, istočasno pa tudi otvoritev njegove spominske delovne sobe na njegovi domačiji.Ogledamo si lahko njegovo zapuščino v papirnatem bogastvu, njegovo delovno sobo z knjižnico, galerije s pisateljevimi laični oljnimi platni in lastnimi fotografijami, ter razne druge sobe. Kupite pa si lahko tudi kakšen spominek domače obrti, narejen v veliki Polani.